Diari Oficial de la Generalitat Valenciana


Sumari del DOGV 3320, del 01-09-1998 (1998/6783)

RESOLUCIÓ de 22 de juliol de 1998, del director general d'Interior, per la qual es dóna publicitat a la convocatòria i a les bases per a la provisió pel sistema de lliure designació del lloc de viceinterventor de l'Ajuntament de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3320

Data del DOGV
:   01-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6783


Data del document
:   22-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 22 de juliol de 1998, del director general d'Interior, per la qual es dóna publicitat a la convocatòria i a les bases per a la provisió pel sistema de lliure designació del lloc de viceinterventor de l'Ajuntament de València. [1998/A6783]
  
Efectuada per l'Alcaldia de l'Ajuntament de València la convocatòria per a la provisió, pel sistema de lliure designació, del lloc de viceinterventor d'aqueixa corporació, les bases del qual van ser aprovades pel Ple en sessió celebrada el 26 de juny de 1998, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1.732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió pel sistema de lliure designació del lloc de viceinterventor de l'Ajuntament de València, i a les bases que han de regir, les quals es relacionen en l'annex d'aquesta resolució.
  
Segon
  
La convocatòria i les bases a què fa referència aquesta resolució podran ser impugnades segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a partir de la publicació de l'extracte en el Boletín Oficial del Estado.
  
València 22 de juliol de 1998.- El director general d'Interior: José Luis Villanueva Muñoz.
  
Bases que regiran la convocatòria per a proveir el lloc de viceinterventor de l'Ajuntament de València, entre funcionaris d'administració local amb habilitació de caràcter nacional, subescala Intervenció-Tresoreria, categoria superior.
  
Primera. Objecte
  
Aquestes bases tenen per objecte regir la convocatòria a efectuar per l'Alcaldia per a cobrir pel sistema previst en l'article 99.2 de la Llei 7/1985, de 2 d'abril, Reguladora de les Bases del Règim Local, segons la redacció donada per la Llei 10/1993 (BOE de 22 d'abril), articles 27 i següents del Reial Decret 1.732/1994, de 29 de juliol, sobre provisió de llocs de treball dels funcionaris d'administració local amb habilitació de caràcter nacional, el lloc reservat a funcionari d'administració local amb habilitació de caràcter nacional següent:
  
Denominació: viceinterventor.
  
Classe: primera.
  
Segona. Característiques del lloc
  
1. El lloc a cobrir està inclòs en la relació de llocs de treball aprovada per la corporació i publicada en el Butlletí Oficial de la Província de València número 310, de 31 de desembre de 1997.
  
2. El complement de destinació assignat al dit lloc és el corresponent al nivell 30 i el sistema de provisió és el de lliure designació, extrems establerts en l'esmentada relació de llocs de treball.
  
3. El complement específic anual fixat per al lloc està concretat per a 1998 en 6.333.576 pessetes.
  
Tercera. Requisits
  
1. Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala d'Intervenció-Tresoreria, categoria superior.
  
2. Això no obstant, també podran concórrer els interventors no integrats, segons el que prescriu la disposició transitòria primera, número 2 del Reial Decret 1.174/1987, de 18 de setembre, sobre règim jurídic dels funcionaris d'administració local amb habilitació de caràcter nacional.
  
Quarta. Convocatòria
  
1. La convocatòria serà subscrita per l'Alcaldia i remesa a la Conselleria de Presidència de la Generalitat Valenciana, Direcció General d'Interior, per a la publicació íntegra en el Diari Oficial de la Generalitat Valenciana i remissió a la Direcció General de la Funció Pública del Ministeri per a les Administracions Públiques, la qual disposarà la publicació en extracte de la convocatòria en el Boletín Oficial del Estado.
  
Cinquena. Sol·licituds
  
1. Les sol·licituds s'adreçaran a l'Alcaldia, dins dels 15 dies naturals següents al de la publicació de l'extracte de la convocatòria en el Boletín Oficial del Estado.
  
2. A més a més del contingut mínim previst en l'article 70.1 de la Llei 30/1992, del Règim Jurídic de les Administracions Públiques i del Procediment Administratiu Comú, en la sol·licitud s'haurà d'indicar el número de registre personal, la situació administrativa en què es trobe el sol·licitant i la seua destinació.
  
3. A la instància s'acompanyarà la documentació que, a juí del sol·licitant, es considere pertinent per tal de demostrar la seua idoneïtat per a ocupar el lloc convocat.
  
Sisena. Nomenament
  
1. Conclòs el termini de presentació de les sol·licituds i els informes previs de Secretaria i altres que vulga demanar, l'Alcaldia procedirà, si s'escau, i amb la constatació prèvia de la concurrència dels requisits exigits en aquestes bases, a dictar la resolució corresponent en el termini d'un mes.
  
2. La resolució serà suficientment motivada i recollirà, en tot cas, la concurrència dels requisits exigits i els criteris aplicats sobre la idoneïtat de la persona aspirant nomenada. De l'esmentada resolució es retrà compte al Ple de la corporació, i es traslladarà a la Direcció General de la Funció Pública del Ministeri per a les Administracions Públiques, òrgan al qual correspon l'anotació en el registre corresponent i la publicació en el Boletín Oficial del Estado.
  
Setena. Presa de possessió
  
Els terminis de la presa de possessió seran els mateixos que els establits per als funcionaris amb habilitació nacional nomenats en virtut del procediment de concurs.
  
Vuitena. Normativa supletòria
  
En allò no previst en les presents bases, serà d'aplicació el capítol V del Reial Decret 1.732/1994, de 29 de juliol, i les prescripcions corresponents del Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat pel Reial Decret 364/1995, de 10 de març.
  
Novena. Impugnació
  
Contra aquestes bases podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats a partir de l'endemà de la publicació en extracte de la convocatòria en el Boletín Oficial del Estado.
  
Com a requisit per a la interposició de l'esmenat recurs s'haurà d'efectuar la comunicació prèvia de dita interposició a l'òrgan administratiu municipal autor de l'acte, tal com determina l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.